Lietuvos Respublikos Vyriausybė

nutarimas

DĖL SUTIKIMO REORGANIZUOTI REGIONINIų PARKŲ IR REZERVATŲ DIREKCIJAS

2022 m. vasario 23 d. Nr. 143

Vilnius

Vadovaudamasi Lietuvos Respublikos civilinio kodekso 2.97 straipsnio 4 dalimi ir Lietuvos Respublikos biudžetinių įstaigų įstatymo 14 straipsnio 4 dalimi, Lietuvos Respublikos saugomų teritorijų įstatymo 27 straipsnio 4 dalimi, Lietuvos Respublikos Vyriausybė n u t a r i a:

1. Sutikti, kad būtų reorganizuojamos sujungimo būdu šios biudžetinės įstaigos:

1.1. Anykščių regioninio parko direkcija (juridinio asmens kodas 288743920), Asvejos regioninio parko direkcija (juridinio asmens kodas 188737795), Biržų regioninio parko direkcija (juridinio asmens kodas 188660683), Kauno marių regioninio parko direkcija (juridinio asmens kodas 193371328), Krekenavos regioninio parko direkcija (juridinio asmens kodas 188602566), Sartų ir Gražutės regioninių parkų direkcija (juridinio asmens kodas 188738178), Sirvėtos regioninio parko direkcija (juridinio asmens kodas 193372387) – sujungiant jas į naują juridinį asmenį Aukštaitijos saugomų teritorijų direkciją, kuriai pereitų visos reorganizuojamų biudžetinių įstaigų teisės ir pareigos;

1.2. Aukštadvario regioninio parko direkcija (juridinio asmens kodas 188738210), Dieveniškių istorinio regioninio parko direkcija (juridinio asmens kodas 188737838), Metelių regioninio parko direkcija (juridinio asmens kodas 293371090), Nemuno kilpų regioninio parko direkcija (juridinio asmens kodas 193326571), Neries regioninio parko direkcija (juridinio asmens kodas 188763612), Panemunių regioninio parko direkcija (juridinio asmens kodas 193377733), Veisiejų regioninio parko direkcija (juridinio asmens kodas 188735634), Vištyčio regioninio parko direkcija (juridinio asmens kodas 188739084), Žuvinto biosferos rezervato direkcija (juridinio asmens kodas 190741384) – sujungiant jas į naują juridinį asmenį Dzūkijos-Suvalkijos saugomų teritorijų direkciją, kuriai pereitų visos reorganizuojamų biudžetinių įstaigų teisės ir pareigos;

1.3. Dubysos regioninio parko direkcija (juridinio asmens kodas 288642280), Kurtuvėnų regioninio parko direkcija (juridinio asmens kodas 188737980), Salantų regioninio parko direkcija (juridinio asmens kodas 193372191), Tytuvėnų regioninio parko direkcija (juridinio asmens kodas 188757292), Varnių regioninio parko direkcija (juridinio asmens kodas 193374057), Ventos regioninio parko direkcija (juridinio asmens kodas 193370226), Žagarės regioninio parko direkcija (juridinio asmens kodas 193375878), Kamanų valstybinio gamtinio rezervato direkcija (juridinio asmens kodas 290741570) – sujungiant jas į naują juridinį asmenį Žemaitijos saugomų teritorijų direkciją, kuriai pereitų visos reorganizuojamų biudžetinių įstaigų teisės ir pareigos;

1.4. Nemuno deltos regioninio parko direkcija (juridinio asmens kodas 193371666), Pagramančio regioninio parko direkcija (juridinio asmens kodas 188738897), Pajūrio regioninio parko direkcija (juridinio asmens kodas 288706740), Rambyno regioninio parko direkcija (juridinio asmens kodas 188764671), Viešvilės valstybinio gamtinio rezervato direkcija (juridinio asmens kodas 188739312) – sujungiant jas į naują juridinį asmenį Mažosios Lietuvos saugomų teritorijų direkciją, kuriai pereitų visos reorganizuojamų biudžetinių įstaigų teisės ir pareigos.

2. Nustatyti, kad:

2.1. reorganizavimo tikslas – tobulinti saugomų teritorijų apsaugą ir tvarkymą įgyvendinančių institucijų veiklą, sumažinti biudžetinių įstaigų skaičių, optimizuoti jų veiklą, užtikrinant racionalų materialinių, finansinių ir žmogiškųjų išteklių naudojimą;

2.2. reorganizuojamos biudžetinės įstaigos – Anykščių, Asvejos, Aukštadvario, Biržų, Dieveniškių istorinio, Dubysos, Kauno marių, Krekenavos, Kurtuvėnų, Metelių, Nemuno deltos, Nemuno kilpų, Neries, Pagramančio, Pajūrio, Panemunių, Rambyno, Salantų, Sartų ir Gražutės, Sirvėtos, Tytuvėnų, Varnių, Veisiejų, Ventos, Vištyčio, Žagarės regioninių parkų direkcijos, Kamanų, Viešvilės valstybinio gamtinio rezervato direkcijos, Žuvinto biosferos rezervato direkcija;

2.3. po reorganizavimo veiksiančios biudžetinės įstaigos – Aukštaitijos, Dzūkijos-Suvalkijos, Žemaitijos, Mažosios Lietuvos saugomų teritorijų direkcijos (toliau – direkcijos) – vykdys Lietuvos Respublikos saugomų teritorijų įstatyme, kituose įstatymuose ir teisės aktuose nustatytas funkcijas;

2.4. po reorganizavimo veiksiančių direkcijų savininko teises ir pareigas įgyvendinanti institucija – Valstybinė saugomų teritorijų tarnyba prie Aplinkos ministerijos.

Ministrė Pirmininkė	Ingrida Šimonytė

Aplinkos ministras Simonas Gentvilas